Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az Alkotmánybíróság 37/1996. (IX. 4.) AB határozatában
Paragraph Index: 292

77. §-a rendelkezik a nem belföldi személy adófizetésére vonatkozó eljárásról, mely szerint, a külföldi személy adózásával kapcsolatos intézkedéseket a PM által kijelölt szerv teszi meg. A PM e tevékenységre a Sigma Rt.-t jelölte ki. Az országgyűlési biztos általános helyettese megállapította, hogy az illetékhivatal az utasításnak megfelelően járt el, amikor az illeték befizetését a Sigma Rt.-én keresztül kérte. Az 1996. XI. 16-án kihirdetett 1996. évi LXXXVI. tv. úgy módosította az Art.-t, hogy a közbeszerzési eljárás nyertese végzi el az Art. 77. §-ában meghatározott feladatokat. A törvény 1997. I. 1-jén lépett hatályba, így nyilvánvalóan kevés volt az idő az előírt pályáztatás lefolytatásához, ezért a pályázat lezárásáig a pénzügyminiszter által kijelölt szerv jár el, annak ellenére, hogy arra már nincs jogszabályi felhatalmazása. Az országgyűlési biztos általános helyettesének vizsgálata megállapította, hogy a feltárt visszásságok sértik az Alkotmány 2. § (1) bek.-ben rögzített jogbiztonság elvét, mert a jogalkotásról szóló 1987. évi XI. tv. (Jat.) rendelkezéseinek nem felel meg, hogy a pénzügyminiszter körlevélben nevezte meg az Art. 77. §-a alapján eljáró szervet. Az országgyűlési biztos általános helyettese ajánlásában felhívta az igazságügy-miniszter figyelmét arra, hogy a törvénytervezetek előkészítése során érvényesítse a Jat. 12. §-ában megfogalmazott elvet, és a jogszabályok hatályba léptetésére olyan időpontot állapítson meg, hogy az kellő időt biztosítson a felkészülésre. Felkérte a pénzügyminisztert, hogy a pályázat lezárása után haladéktalanul intézkedjen a PM utasítás hatályon kívül helyezéséről, és a Jat. rendelkezéseivel összhangban jogszabályban tegye közzé a pályázat eredményét. Felhívta az önkormányzat jegyzőjét, tegye meg a szükséges intézkedéseket annak érdekében, hogy a hivatalok az érdemi kérelmek felől, az Áe.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes